b'\n_START_ARTICLE_\nElisabeth Hude\n_START_PARAGRAPH_\nElisabeth Fredrika von der Hude (8. januar 1894, K\xc3\xb8benhavn - 1. januar 1976, samme sted) var en dansk litteraturhistoriker og viceefor for Kvinderegensen._NEWLINE_Elisabeth Hude var datter af rektoren Karl Hude og Wilhelmina Fredrika Margaretha Ohlson._NEWLINE_I 1911 blev Elisabeth Hude student fra Frederiksborg, hun blev i 1919 gift med professor Svend Aage Frederik Dichmann Pallis. Hun debuterede i bogform med bogen Caroline Schlegel i 1944, mange af hendes b\xc3\xb8ger handlede om guldalderens store kvindeskikkelser. I perioden 1940-58 formand for foreningen Kvindelige Akademikere._NEWLINE_Elisabeth Hude blev udn\xc3\xa6vnt til ridder af Dannebrogordenen i 1952.'